Хај! Вита, вита јело
Хај! Вита, вита јело,
     Ти високо растеш,
Ха! Ти високо растеш,
     Далеко погледаш,
Хај! На далеко гледаш,
     На сред Смедерева;
Хај! Смедерево равно,
     Ту је моје драго,
Хај! Иди, иди тамо,
     Поздрави овамо,
Хај! Пшеница је зрела,
     Јерица презрела;
Хај! Ал' је пожњевена
     И овршена,
Хај! А девојке стигле,
     Стигле за љубљење.

Имена лица од којих су забележене песме 

Јован Станојевић прота окр. крајин.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 86., стр. 61.

Српске лирске народне песме‎
Народне песме у Крајини